
Előterjesztés Zalakaros Város Önkormányzata Képviselőtestületének 2022. június 23-án tartandó ülésére
Tárgy: Ajánlatok elbírálása önkormányzati ingatlan bérbeadása szórakoztatás céljából 
               Zalakaros belterület 287/7, 287/8 hrsz-ú ingatlanok tárgyában
Az előterjesztést készítette: Bognár Ottó Péter településstratégiai, hatósági és közbiztonsági referens
Tisztelt Képviselőtestület!
A Képviselőtestület 85/2022. (V.26.) számú határozatával döntött arról, hogy pályázatot ír ki a Zalakaros 287/7 hrsz-ú számú ingatlan használatára vidámpark üzemeltetés céljára 2022. július és augusztus hónapokra. A kiírt pályázatra a megadott beérkezési határidőig nem került pályázat benyújtásra, ezért az eljárást eredménytelenné kell nyilvánítani. 

A Zalakaros, Termál út 3-5. szám alatti 293 hrsz-ú ingatlan (volt Probus telek) korábbi bérlője a mellékelten csatolt levélben kérelmezte, hogy a korábbi szerződéseknek megfelelően a Zalakaros 293 hrsz-ú ingatlan telekrészét 2022. július 1-től – 2022. augusztus 30-ig adjuk bérbe. Ajánlatát csökkentett időszakra is fenntartja arányosítottan. A Zalakaros, 287/7 hrsz-ú ingatlant nem kívánja bérbe venni. A Zalakaros 293 hrsz-ú ingatlan 1.000.000, - Ft/hó összegért került az elmúlt évben bérbeadásra.

Tekintettel arra, hogy az újonnan kijelölt Zalakaros, 287/7 hrsz-ú ingatlan vonatkozásában nem került pályázat benyújtásra, ezért az alábbiak megvitatását javaslom:

1. Ismételten pályázati felhívást bocsát ki a Zalakaros, 287/7 hrsz-ú ingatlan vidámpark üzemeltetés céljából történő használatára, azonban a pályáztatás induló árát (bérleti díjat) bruttó …. Ft/hó összegben határozza meg.

            vagy

2. Új pályázati felhívást bocsát ki a Zalakaros, 293 hrsz-ú ingatlan vidámpark üzemeltetés céljából történő 2022. július 15 – 2022. augusztus 30. közötti használatára. A pályáztatás induló árát (bérleti díjat) bruttó 1.000.000, - Ft/hó, azaz összesen 1.500.000, - Ft összegben határozza meg.
Tájékoztatom a T. Képviselőtestületet, hogy a Zalakaros, 287/7 hrsz-ú ingatlan vonatkozásában egy cirkusz is érdeklődött. Megfelelő feltételek esetén 2022. július 15-től hosszabb időszakra (5 hét) bérbe venné a területet.
Tekintettel arra, hogy a Zalakaros, 287/7 hrsz-ú terület nem érdekli a vállalkozókat, és a Zalakaros, 293 hrsz-ú ingatlan eladását nem befolyásolja a bérbeadás, javaslom, hogy a Zalakaros, 293 hrsz-ú ingatlan kerüljön meghirdetésre.
Határozati javaslat:
A Képviselőtestület
1. A Zalakaros 287/7 hrsz-ú számú ingatlan használatára vidámpark üzemeltetés céljára kiírt pályázatot eredménytelenné nyilvánítja.
2. Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete 22. § alapján pályázatot ír ki a Zalakaros 293 hrsz-ú számú ingatlanok használatára vidámpark üzemeltetés céljára 2022. július 15. és 2022. augusztus 30. közötti időszakra.
3. A pályázati kiírásban az alábbiakat nevesíteni szükséges:

- a pályáztatás induló árát (bérleti díjat) bruttó 1.000.000, - Ft/hó, azaz összesen 1.500.000, - Ft.
- garanciális feltételek: a szerződés hatályba lépésének feltétele a teljes bérleti díj előre megfizetése, hulladékszállítási szerződés megléte;
- rendkívüli szerződésbontási feltételek beépítése: köztisztasági szabályok megsértése, közrend, közbiztonság megsértése.

4. Felhatalmazza a polgármestert, hogy a terület bérbeadására a legkedvezőbb ajánlattevővel kössön bérleti szerződést.
Határidő:            2022. június 24. (pályázat kiírása)
Felelős:               Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens
Zalakaros, 2022. június 15.






Novák Ferenc

 


polgármester
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára Ajánlatok elbírálása önkormányzati ingatlan bérbeadása szórakoztatás céljából Zalakaros belterület 287/7, 287/8 hrsz.-ú ingatlanok tárgyában napirend kapcsán az előterjesztés szerinti határozati javaslat elfogadását.
